text: РЕШЕНИЕ ЗА ИЗПЪЛНЕНИЕ НА КОМИСИЯТА
  от 18 декември 2013 година
  за изменение на образците на ветеринарни здравни сертификати I, II и III за търговия в рамките на Съюза с овце и кози за клане, угояване и разплод, посочени в приложение Д към Директива 91/68/ЕИО на Съвета
  (нотифицирано под номер C(2013) 9208)
  (текст от значение за ЕИП)
  (2013/784/ЕС)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Директива 91/68/ЕИО на Съвета от 28 януари 1991 г. относно ветеринарно-санитарните изисквания относно търговията с овце и кози в рамките на Общността (1), и по-специално член 14, параграф 2 от нея,
  като има предвид, че:
  (1)
  С Директива 91/68/ЕИО се определят ветеринарно-санитарните изисквания относно търговията с овце и кози в рамките на Съюза. В нея се предвижда, inter alia, че по време на транспортирането до местоназначението овцете и козите се придружават от ветеринарен здравен сертификат по образец I, II или III, предвиден в приложение Д към посочената директива.
  (2)
  С Регламент (ЕО) № 999/2001 на Европейския парламент и на Съвета (2) се определят правила за превенция, контрол и ликвидиране на трансмисивни спонгиформни енцефалопатии („ТСЕ“) при говеда, овце и кози. В приложение VII към посочения регламент са определени мерките за контрол и ликвидиране на ТСЕ. Освен това в глава А от приложение VIII към същия регламент се определят условията за търговия в рамките на Съюза с живи животни, семенна течност и ембриони. С Регламент (ЕС) № 630/2013 на Комисията (3) неотдавна беше изменена глава А от приложение VIII към Регламент (ЕО) № 999/2001.
  (3)
  С цел да се отразят изискванията, свързани с търговията в рамките на Съюза с овце и кози за угояване и разплод, определени в Регламент (ЕО) № 999/2001, изменен с Регламент (ЕС) № 630/2013, образците на ветеринарни здравни сертификати II и III, определени в приложение Д към Директива 91/68/ЕИО, неотдавна бяха изменени с Решение за изпълнение 2013/445/ЕС на Комисията (4).
  (4)
  В хода на това изменение по погрешка беше пропусната възможността за движение при определени условия на овце и кози за разплод към държави членки с одобрена програма за контрол на болестта класическа скрейпи. Поради това точка II.9 от част II от образеца на ветеринарен здравен сертификат III за търговия в рамките на Съюза с овце и кози за разплод, посочен в приложение Д към Директива 91/68/ЕИО, следва да бъде изменена.
  (5)
  Освен това в образеца на ветеринарен здравен сертификат II за търговия в рамките на Съюза с овце и кози за угояване и в образеца на ветеринарен здравен сертификат III за търговия в рамките на Съюза с овце и кози за разплод, посочени в приложение Д към Директива 91/68/ЕИО, някои позовавания на Регламент (ЕО) № 999/2001 трябва да бъдат преразгледани, за да се отстранят двусмислията.
  (6)
  Образците на ветеринарни здравни сертификати II и III, посочени в приложение Д към Директива 91/68/ЕИО, следва да бъдат съответно изменени с цел да се отразят вярно изискванията относно търговията в рамките на Съюза с овце и кози за угояване и за разплод, предвидени в Регламент (ЕО) № 999/2001, изменен с Регламент (ЕС) № 630/2013.
  (7)
  Освен това, за да се осигури последователност на терминологията във всички образци на ветеринарни здравни сертификати за търговия в рамките на Съюза с овце и кози, посочени в приложение Д към Директива 91/68/ЕИО, тези образци следва да бъдат изменени и заменени с образците на ветеринарните здравни сертификати I, II и III, определени в приложението към настоящото решение.
  (8)
  Поради това Директива 91/68/ЕИО следва да бъде съответно изменена.
  (9)
  Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
  ПРИЕ НАСТОЯЩОТО РЕШЕНИЕ:
  Член 1
  Приложение Д към Директива 91/68/ЕИО се заменя с текста в приложението към настоящото решение.
  Член 2
  Адресати на настоящото решение са държавите членки.
  Съставено в Брюксел на 18 декември 2013 година.